《雪夜书怀》
宋代·李彭

夜烹伏雌歌偪侧，泰山其颓吾道阨。天边奎壁殒苏公，诸君往往濒蛮貊。

帝遣仙儒玉局翁，涕下悲吟夜萧索。冰姿玉立似平生，化作人间截肪白。

黄屋久悟金縢书，豫行温诏归迁客。峤南华发老先生，解羁来卜愚溪宅。

枉遭越犬吠苍皇，莫吟冰柱要呵责。重瞳虽复达四聪，尚恐乘轩多令色。

短檠花重寒不眼，南望犹嗟万山隔。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。